**Csongrád Város Polgármesterétől M**

Száma: Önk/167-2/2021.

Témafelelős: Dr. Juhász L.

# ELŐTERJESZTÉS

**Csongrád Városi Önkormányzat Képviselő testületének**

**hatáskörében eljáró Polgármester döntéséhez**

Tárgy: Csongrád Városi Önkormányzat Közbeszerzési Szabályzatának elfogadása

Tisztelt Képviselő testület!

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, az alábbi döntésre teszek javaslatot.

A Közbeszerzésekről szóló 2015. évi CXLIII. tv. 27. § /1/ bekezdése valamint a jogalkotásról szóló 2010. évi CXXX. tv. 23. § /2/ bekezdése alapján az önkormányzat és intézményei által kezdeményezett közbeszerzési eljárások előkészítése, bonyolítása, felelősségi rendjének megállapítása külön szabályzat megalkotását igényli.

Jelen előterjesztés melléklete szerint, javaslatot teszek az önkormányzat Közbeszerzési Szabályzatának elfogadására. A javasolt szabályzat megfelel a Közbeszerzési törvény előírásainak, az eddig hatályos szabályzatunk felépítését követi, meghagyja az eddig kialakult hatásköri feladatokat, mind a polgármester, mind a munkacsoport illetve a bíráló bizottság tekintetében.

A szabályzat hatályba léptetése 2021. június 7. napjával történik.

**HATÁROZATI JAVASLAT**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

2

A határozat melléklete szerint elfogadásra került Csongrád Városi Önkormányzatának Közbeszerzési Szabályzata, mely 2021. június 07. napján lép hatályba.

A Közbeszerzési Szabályzatról értesítést kapnak az önkormányzat intézményei, önkormányzati érdekeltségű cégei.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Bedő Tamás polgármester
2. Fejlesztési és Üzemeltetési Iroda és általa
3. az érintettek

Csongrád, 2021. június 3.

Bedő Tamás

polgármester